ઈઝરાયલ– ગુજરાતના મુખ્યપ્રધાન વિજય રુપાણીની આગેવાનીમાં ગુજરાતનું પ્રતિનિધિ મંડળ ઈઝરાયલની મુલાકાતે છે, ઈઝરાયલ પ્રવાસના બીજા દિવસે વિજય રૂપાણીએ જણાવ્યું છે કે, કૃષિ-બાગાયત સહિતના આનુષાંગિક ક્ષેત્રો માટે ગુજરાત અને ઇઝરાયેલ જોઇન્ટ વર્કિંગ ગ્રુપની રચના કરશે. મુખ્યપ્રધાન વિજયભાઇ રુપાણીની ઇઝરાયેલના કૃષિ-ગ્રામીણ વિકાસપ્રધાન ઉરી અરિયલ સાથેની તેલ અવીવમાં યોજાયેલી સૌજન્ય મૂલાકાત દરમ્યાન આ જોઇન્ટ વર્કિંગ ગૃપની રચના અંગે ફળદાયી પરામર્શ કરવામાં આવ્યો હતો.